Williams nem sokkal később magára maradt, a Marlboro és az Iso is elpártolt tőle. Walter Wolf olajmágnást partneréül ugyan elfogadta, azonban támogatás híján az angol üzletember otthagyta a csapatot, amely már csak nevében volt a sajátja. Több korábbi alkalmazottja is hasonlóképpen tett, így Patrick Head is, akivel Didcot-ban egy raktárépületet béreltek ki, majd megalapították a Williams Grand Prix Engineeringet. A csapat az 1978-as argentin nagydíjon mutatkozott be új formájában. Az istálló egyik pilótájaként Alan Jones versenyzett a 14. helyről rajtolva, azonban a versenyt műszaki okokra hivatkozva feladta. Szintén 1978-ban csatlakozott Ross Brawn is, aki a Benettonnál, majd a Ferrarinál folytatta pályafutását. Williams a fiatal Brawnra bízta az aerodinamikai fejlesztéseket.